சகர் கமிட்டிக்காரர்கள் ரமலானின் புனித லைலத்துல் கதிர் என்கிற இருபத்தி ஏழாம் இரவில் விசேஷமாக அலங்கரிக்கப்பட்ட வாகனங்களில் உலா வருவார்கள். வெளிப் பக்கம் இருந்தெல்லாம் விடிய விடிய அலங்கரிக்கப்பட்ட பல வகையான வாகனங்கள் வந்து கொண்டே இருக்கும். நகர் முழுக்க இந்த அலங்கரிக்கப்பட்ட வாகன உலா செல்லும். மக்கள் சந்தோஷமும் , குதூகலமுமாக வந்து நின்று வேடிக்கைப் பார்ப்பார்கள். அவர்களுக்கு இணையாக சிறுவர்கள் எல்லாம் சைக்கிள் சக்கரத்தில் பாலுனைக் கட்டிக்கொண்டு படபடவென சத்தத்துடன் மகிழ்ச்சி பொங்க ஆரவாரத்துடன் வீதி வீதியாக சுற்றி வருவார்கள்.